Keskustelu:Venäjän sosialistinen neuvostotasavalta

message: Tämä erillinen artikkeli säilytettiin selvin luvuin poistoäänestyksessä syyskuussa 2010. Kysymyksessä on siis nimitys, jota kyseinen valtio käytti bolsevikkivallankumouksen jälkeen, vähän vajaan vuoden ajan, 8.11.1917–10.7.1918, kunnes nimeen lisättiin federatiivinen.(En-wikissä, :en:Russian Soviet Federative Socialist Republic, on juttua näistä nimenmuutoksista; vielä 1937 näkyy olleen yksi muutos, jossa Soviet ja Socialist olisivat vaihtaneet paikkaa, ainakin englanninnoksessa.) Bolsevikkivallankumouksen jälkeisestä, mutta vielä itsenäisestä Venäjästä kertoo muuten artikkeli Neuvosto-Venäjä.
Äänestyksessä perusteltiin, että tälle tulee luoda "erilainen sisältö kuin artikkelille Neuvosto-Venäjä". Sittemmin ovat säilyttäjät loistaneet poissaolollaan eikä artikkelille ole tapahtunut mitään asiasisällön kehittymistä. Mikä olikaan se erilainen sisältö, jota tälle artikkelille olisi tarkoitus luoda? --Jmk 27. toukokuuta 2011 kello 16.42 (EEST)
replies: text: No jaa, mainitun perustelun on lausunut tyhjää äänestänyt Höyhens. Säilyttäjät eivät ole perustelleet. Wikipedia ei etene tasaisesti, artikkeli voi olla kaksi vuotta unohduksissa ja sitten kolme viikkoa intensiivisen muokkauksen kohteena. Iivarius 27. toukokuuta 2011 kello 16.55 (EEST)
replies: text: :Artikkeliin ei ole tullut uutta asiasisältöä sitten elokuun 2009. Onko ehkä piankin luvassa ne kolme intensiivistä viikkoa? Varsinkin syyskuun 2010 poistoäänestyksessä säilytystä äänestäneet lienevät jo ahkerasti kaivelemassa arkistoja, kai tuo into aivan kohta realisoituu artikkeliin asti. Ehkä syyskuussa 2012 artikkeliin ilmaantuu jo ensimmäinen lähde? --Jmk (keskustelu) 29. toukokuuta 2012 kello 03.54 (EEST)
thread_title: Erilainen sisältö?

message: Artikkelin sisältönä on nykyisellään kertoa eräästä Venäjän nimestä, nimittäin Venäjän sosialistinen neuvostotasavalta, joka on artikkelin mukaan ollut käytössä 8. marraskuuta 1917 – 10. heinäkuuta 1918.  Tieto on tullut artikkeliin 30.8.2009 ilman käytännön edellyttämää lähdettä. Tieto on myös vähän epäilyttävä. En-wikissä (:en:Russian Soviet Federative Socialist Republic) nimihistoriaa kuvaillaan kovin eri tavalla (engl. nimet ovat suorasanaisia käännöksiä ven. lähteistä):
* 7.11.1917 vallankumous ja neuvostovallan alku, ei virallista nimeä;
* 25.1.1918 käyttöön nimi Soviet Russian Republic (ven. lähteessä Советская Российская Республика);
* 10.7.1918 perustuslaissa nimi Russian Socialist Federative Soviet Republic (ven. perustuslakitekstissä Российская Социалистическая Федеративная Советская Республика)
"Sosialistinen" olisi siis tullut nimeen mukaan vasta 10.7.1918 (samalla kuin "Federalistinen") joten milloin ja missä on siis ollut käytössä tämän artikkelin väittämä Venäjän sosialistinen neuvostotasavalta? --Jmk (keskustelu) 29. toukokuuta 2012 kello 11.20 (EEST)
replies: text: Intensiiviviikot jatkuvat. Tutkiskelin kirjastossa muutamia neuvostoaiheisia hakuteoksia (sellaisia kuin Cambridge encyclopedia of Russia and the former Soviet Union ja Neuvostoliitto neuvostoliittolaisten asiantuntijoiden kuvaamana : aakkosellinen tietokirja). Nimeä Venäjän sosialistinen neuvostotasavalta tai vastaavaa muunkielistä ei tullut vastaan. – Nettihauilla on löytynyt yksi esiintymä, nimittäin Suomen Kommunistisen puolueen perustamislausunnossa mainitaan kerran, että "Venäjän Sosialistinen Neuvostotasavalta on koko maailman köyhälistön yhteinen taisteluase". Tästä ei tosin ilmene että kyseessä olisi tarkka virallinen nimi. Samassa dokumentissa esiintyy myös "Venäjän köyhälistön Sosialistinen Neuvostotasavalta" ja "Venäjän proletariaatin Sosialistista Neuvostotasavaltaa". Lausunto on sitä paitsi elokuulta 1918, jolloin virallinen perustuslaissa mainittu nimi oli jo Российская Социалистическая Федеративная Советская Республика (ks. yllä) eli mukana oli federatiivisuus.

text: Lähteitä sille, että tämän artikkelin väittämä nimi olisi koskaan ollut virallinen tai yleisessä käytössä, vieläpä artikkelissa mainittuna ajanjaksona, ei ole löytynyt sen enempää minun kuin muun yhteisön epäilemättä ahkerissa ponnisteluissa. Tarkistettavuus-käytännön mukaisesti poistan lähteettömän ja väärältä vaikuttavan tiedon. --Jmk (keskustelu) 31. toukokuuta 2012 kello 10.48 (EEST)
Lähteistä tarkistamisen jälkeen artikkelin aihe vaikuttaa suppeahkolta. Aiheena on siis nimitys, jota ei ole ilmeisesti koskaan yleisesti käytetty tai ollut valtion virallisena nimenä. Asiasisältö (että esiintyy kerran SKP:n perustamislausunnossa) varmaan mahtuisi yhdeksi virkkeeksi artikkeliin Neuvosto-Venäjä. Yhdistäminen ei ole kuitenkaan ajankohtaista, sillä selvän äänestystuloksen (11–6) mukaan aihe "Venäjän sosialistinen neuvostotasavalta" tarvitsee itsenäisen artikkelinsa. Äänestyksessä mainittu säilytysperuste on: "Samat perustelut kuin Neuvosto-Venäjän kanssa." --Jmk (keskustelu) 31. toukokuuta 2012 kello 11.09 (EEST)
thread_title: Nimihistorian kyseenalaistus